Beth Chatto

Bessie Diana “Beth” Chatto (27. juuni 1923 Essex – 13. mai 2018 Essex) oli Inglismaalt pärit taimesõber ja aiakujundaja. Töötades õpetajana abiellus ta Andrew Chattoga 1943. aastal. Pärast Andrew Chatto erru minekut alustasid nad koos taimeäriga. Beth Chatto on tuntud oma mitmete aiadisainide poolest, teda on nimetatud ka aiakujunduse "grand old lady'ks". Inspiratsiooni oma aedade jaoks sai ta  peamiselt Jaapani kuivaedadest.

Elulugu 
Beth Chatto alustas õpinguid Essexis Colchesteri maakonna tütarlaste keskkoolis. 1940-1943 õppis ta Bishop's Stortfordi Hockerilli kolledžis õpetaja ametit. 1940.aastal kohtus Beth Chatto puuviljakasvataja Andrew Chattoga. Paar abiellus 1943.aastal ja asus elama Colchesteris asuvasse külla Braiswick'i. Mõned aastad hiljem sündisid nende perre tütred Diana ja Mary. Huvi taimede vastu viis Chattod kokku kunstniku ja taimeteadlase Cedric Morrisega, kellelt Beth taimede kohta palju õppis. Sellest inspireerituna asutasid Chatto ja ta sõber Pamela Underwood lilleseadeklubi. 1950.aastate lõpus avas Chatto veel mitmeid uusi aiandusklubisid ja pidas aiandusteemalisi loenguid. Alates 1960.aastal rajasid Chattod koos ettevõtte “Chatto Gardens”. Beth Chatto suri 13. mail 2018.aastal.

Karjäär 
Beth Chatto oli tuntud aednik, autor ja õppejõud. Tema elutööks peetakse Beth Chattole ainuomaste aiakujundusstiilide väljatöötamist, millega ta alustas koos abikaasaga 1960. aastal Colchesteri lähedal oma koduaiast. Beth Chatto stiil oli eriline ja pälvis palju tähelepanu, sest keegi ei olnud varem sellist aianduslikku lähenemist kasutanud. Ta muutis mahajäetud aiamaa/tühermaa kasutuskõlblikuks kasutades printsiipi “Õige taim õiges kohas”. Alates 1950. aastatest töötas Beth õppejõuna ning osales ka “Lilleklubi” liikumises, mis keskendus lilleseadete loomisele. 1967. aastal alustas Beth koos oma abikaasaga puukooli, mis kasvas välja “Lilleklubist”, põhirõhk eksootilistel taimedel. 1978. avaldas Beth oma esimese raamatu "The Dry Garden".

Väljaanded 

Siin on mõned Beth Chatto avaldatud teosed.
 The Damp Garden. 1982. Kirjastus The Pimpernel Press Ltd.
 The Green Tapestry. 1986. Kirjastus Simon and Schuster. 
 Beth Chatto's Shade Garden. 2017. Kirjastus The Pimpernel Press Ltd.

Tunnustus 
1987 – Victoria aumedal, Essexi ülikooli aukraad.

1998 – Aiakirjanike gildi saavutuse auhind.

Viited 

Suurbritannia inimesed
Sündinud 1923
Surnud 2018